33. ΝΟΜΟΘΕΤ. ΔΙΑΤΑΓΜΑ υπ’ αριθ. 127 της 4/5 Ιουν. 1941 Περί προστασίας του Εθνικού Νομίσματος. ΄Αρθρ.1.-1.Προς τον σκοπόν της προστασίας του εθνικού νομίσματος, εν περιπτώσει οπωσδήποτε λαμβανούσης χώραν απαλλοτριώσεως μεταλλείων ή μεταβιβάσεως εν γένει του δικαιώματος της μεταλλειοκτησίας ή ιδιοκτησίας μεταλλείου, ή της χρήσεως αυτού, ως και εν περιπτώσει εκμισθώσεως ή άλλης τινός μεταβολής της νομικής καταστάσεως τούτου, και εν γένει εν περιπτώσει οιασδήποτε μεταβολής εχούσης ως συνέπειαν την αλλαγήν των προσώπων των δικαιούχων, η καταβολή του τιμήματος ή μισθώματος και εν γένει του διδομένου ανταλλάγματος γίνεται πάντοτε μέσω της Τραπέζης της Ελλάδος κατά το ισχύον σύστημα του συμψηφισμού (κλήριγκ). Μη υφισταμένου συστήματος συμψηφισμού, η καταβολή γίνεται ωσαύτως μέσω της Τραπέζης της Ελλάδος και κατά δόσεις, του αριθμού των δόσεων και του ποσού εκάστης τούτων καθοριζομένων δι’ αποφάσεως του επί των Οικονομικών Υπουργού, εκδιδομένης προ της υπογραφής της οικείας συμβάσεως, επί τη αιτήσει των συμβαλλομένων. 26.Β.α.32-33 Προστασία του Νομίσματος «Η διάταξις της προηγουμένης παραγράφου 1 δεν εφαρμόζεται προκειμένου περί μεταβιβάσεων ή εκμισθώσεων μεταλλείων εις ημεδαπούς και εν γένει προκειμένου περί αποκτήσεως υπό ημεδαπών παντός είδους δικαιωμάτων αναζητήσεως και εκμεταλλεύσεως μεταλλευτικών ορυκτών αδιακρίτως του νομικού τύπου και του νομικού χαρακτήρος, ον φέρει η απόκτησις αύτη». Η παρ. 2 αντικατεστάθη ως άνω δια του Ν.Δ. 788/1941, κατωτ. αριθ. 34. Άρθρ.2.-Η παράβασις των διατάξεων του προηγουμένου άρθρου, ανεξαρτήτως των εν άρθρ. 3 και 4 του παρόντος συνεπειών, επάγεται ακυρότητα της συμβάσεως, ουδενός δικαιώματος προσποριζομένου τω αντισυμβαλλομένω, προσέτι δε έκπτωσιν υπέρ του Δημοσίου του δικαιώματος του δικαιούχου μεταλλειοκτησίας ή ιδιοκτησίας του μεταλλείου ως και ποινήν του υπαιτίου φυλακίσεως τουλάχιστον έξ μηνών, της διώξεως αυτού ενεργουμένης αυτεπαγγέλτως. Άρθρ.3.-Πάσα καταβολή, γενομένη παρά τα εν άρθρ. 1 οριζόμενα, ουδέν δικαίωμα γεννά υπέρ του καταβαλόντος, αποκλειομένου και του επί αναλήψει του καταβληθέντος τοιούτου. Άρθρ.4.-Εάν προς συγκάλυψιν ή καταστρατήγησιν του άρθρ. 1 του παρόντος εγένετο εικονικότης ή συνετάχθη έγγραφον περιέχον αναληθή περιστατικά, οι υπαίτιοι υπόκεινται εις την ποινήν της φυλακίσεως τουλάχιστον ενός έτους και πρόστιμον 1.000.000 μέχρι 5.000.000 δραχμών, της διώξεως αυτών ενεργουμένης αυτεπαγγέλτως. Βλ. άρθρ. 5 Α.Ν 677/1945. (κατ. αριθ. 37). Άρθρ.5.-Αι διατάξεις του άρθρ. 1 εφαρμόζονται και επί σχέσεων συνομοληγηθεισών προ της ισχύος του παρόντος Ν.Δ/τος, εφ’ όσον δεν εχώρησεν εισέτι ολοσχερής καταβολή αποδεικνυομένη δια δημοσίου εγγράφου ή ιδιωτικού φέροντος βεβαίαν χρονολογίαν. Εν η περιπτώσει έλαβε χώραν καταβολή μέρους του συμφωνηθέντος ποσού, δια το υπόλοιπον εφαρμόζονται αι διατάξεις των προηγουμένων άρθρων. Προκειμένου περί προσυμφώνων σχέσεων εκ των εν άρθρ. 1 του παρόντος αναφερομένων, ταύτα ισχύουσι και επέχουσι θέσιν οριστικών συμβολαίων, υπό τον όρον της τηρήσεως των διατάξεων του αυτού άρθρ. 1 και της καταβολής υπό ενός των συμβαλλομένων των κατά τας κειμένας διατάξεις οφειλομένων φόρων, τελών, συμβολαιογραφικών δικαιωμάτων κλπ. Άρθρ.6.-Πάσα συναλλαγματική διαφορά προκύπτουσα εις δραχμάς συνεπεία της εις ξένον νόμισμα καταβολής του κατά το άρθρ. 1 του παρόντος τιμήματος κλπ. μεταξύ της τιμής, ην είχε το νόμισμα τούτο κατά τον χρόνο της υπογραφής της συμβάσεως ή του προσυμφώνου και της τιμής ην έχει τούτο κατά την ισχύν του παρόντος, παρακρατείται υπό της Τραπέζης της Ελλάδος υπέρ του Δημοσίου αποδιδομένη εις το Ταμείον Προστασίας Αναπήρων Πολέμου, κατά τα δι’ αποφάσεως του επί των Οικονομικών Υπουργού ορισθησόμενα. Άρθρ.7.-Κατά των απαγγελλομένων κυρώσεων ουδεμία χωρεί προσφυγή εις το Συμβούλιον της Επικρατείας ή οιαδήποτε ευθύνη του Δημοσίου αποκλειομένης πάσης κατ’ αυτού αγωγής. Άρθρ.8.-Η ισχύς του παρόντος ούτινος αι λεπτομέρειαι κανονισθήσονται δια Δ/των άρχεται από της δημοσιεύσεως αυτού εις την Εφημερίδα της Κυβερνήσεως. Τα Ν.Δ. 127/1941 και 788/1941 εκυρώθησαν εξ υπαρχής δια της υπ’ αριθ. 292 της 30/30 Μαΐου 1946 Πράξεως Υπουργ. Συμβουλίου, διατηρηθέντα εν ισχύϊ μέχρι της ημερομηνίας της πράξεως ταύτης. 